**KUTSESTANDARD**

**Laoabiline, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Laoabiline, tase 3* | *3* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Laoabilise tööülesanneteks on kaupade vastuvõtmine, hoiustamine ja väljastamine ning vajadusel klientide teenindamine, kasutades laoseadmeid ja infosüsteeme. Laoabiline töötab meeskonnas.  Kutsealal on ka laotöötaja, tase 4 ja laojuht, tase 5 kutsed. |
| Ettepanekud töö kirjelduse kohta |
| **A.2 Tööosad** |
| A.2.1 Kauba vastuvõtmine  A.2.2 Kaupade hoiustamine  A.2.3 Kauba väljastamine  A.2.4 Lao klienditeenindus |
| Ettepanekud tööosade kohta |
| **A.3 Kutsealane ettevalmistus** |
| Laoabilise kutseoskused on omandatud kutseõppes või töökohal. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Laoabiline, lao abitöötaja. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad |
| **A.6 Tulevikuoskused** |
|  |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused B.2 ja kompetentsid B.3.1-B.3.4. |

|  |
| --- |
| **B.2 Laoabilise****üldoskused** |
| 1. tegutseb eesmärgipäraselt ja vastutustundlikult, järgib töötervishoiu, tööohutuse ja keskkonnahoiu nõudeid; 2. kasutab laoseadmeid ja muid töövahendeid otstarbekohaselt, heaperemehelikult ja säästvalt; 3. kohandub meeskonnaga, tunnetab oma rolli selles, on suhtlemisel positiivne ja koostöövalmis; 4. järgib oma tööga seotud õigusakte; 5. kasutab oma töös digivahendeid vastavalt DigComp enesehindamise skaalale: ohutuse, infotöötluse, kommunikatsiooni ja probleemilahenduse osas algtasemel kasutaja tasemel (vt lisa 1); 6. kasutab dokumentide lugemiseks eesti või vene keelt oma eriala piires. |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Kauba vastuvõtmine** | **EKR tase 3** |
| Tegevusnäitajad:   1. laadib kaubad maha, kasutades sobivaid laoseadmeid ja töövahendeid; 2. hindab iga pakkeüksuse seisundit ja fikseerib visuaalsed vigastused veodokumentides; 3. sorteerib pakkeüksused, konsolideerib ja ristlaadib (*cross-docking*) lao- ja otsesaadetised; 4. tuvastab tooted ja võrdleb nende (kogused, toodete realiseerimisajad, partiinumbrid jms) vastavust pakkedokumentidele ja ostutellimustele visuaalselt või elektroonselt (emakeeles); 5. kontrollib toodete komplektsust vastavalt ette antud spetsifikatsioonile (loetelule) (emakeeles); 6. koostab hoiuühikud lähtuvalt kauba eripärast ja hoiukohtade suurusest; 7. registreerib vastuvõtudokumendil vastuvõetud tooteartiklid ja nende kogused, toodete realiseerimisajad, partiinumbrid, kõrvalekalded jms, edastab dokumendi andmesisestajale; 8. sildistab vajadusel tooted, lisab kasutusjuhendid või teeb muud lisaväärtustoimingud. | |
| Ettepanekud tööosa kohta | |
| **B.3.2 Kaupade hoiustamine** | **EKR tase 3** |
| Tegevusnäitajad:   1. paigutab kaubad hoiukohtadele või edasise käitlemise alale kasutades mehaanilisi tõsteseadmeid; 2. registreerib vastuvõtudokumendil laoaadressidel hoiule paigutatud tooted tooteartiklite ja -koguste lõikes, edastab dokumendi andmesisestajale; 3. korrastab perioodiliselt hoiukohti eemaldades pakkematerjali jääke ja puhastades vajadusel kaupu vastavalt laos kehtivale korrale; 4. tuvastab laoaadressid, laoartiklid ja nende kogused lugemislehelt; 5. fikseerib laoartiklite saldod, realiseerimistähtajad, seeria- või partiinumbrid lugemislehel; edastab dokumendi andmesisestajale. | |
| Ettepanekud tööosa kohta | |
| **B.3.3 Kauba väljastamine** | **EKR tase 3** |
| Tegevusnäitajad:   1. komplekteerib väljastustellimuse, kasutades laojuhtimissüsteemis seadistatud meetodeid (ühe tellimuse kaupa, mass-, rühm- või tsoonkomplekteerimine) käsiterminali või häälkomplekteerimise või märgutule juhitud komplekteerimise tehnoloogiat; 2. valib toodete omadustele (kogus, maht või kaal) sobiva pakenditüübi (kaubaalus, väikepakend jm); 3. koostab komplekteeritud toodetest kompaktse pakkeüksuse; 4. pakendab saadetised, arvestades kauba, veoahelas kasutatava transpordiliigi või veoviisi eripäraga; 5. lisab saadetisele pakkelehe ja transpordietiketi(d) ja paigutab väljastatavad pakkeüksused väljastusalale. | |
| Ettepanekud tööosa kohta | |
| **B.3.4 Lao klienditeenindus** | **EKR tase 3** |
| Tegevusnäitajad:   1. teenindab lattu saabunud kliente kooskõlas ettevõttes sätestatud klienditeeninduse põhimõtetega; 2. võtab vastu ja käsitleb tellimusi, lähtudes töökorraldusest; 3. vastab siseklientide päringutele, vahendades saadetise ja kaubaga seotud informatsiooni. | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Peep Tomingas, ProLog  Tiina Kraav, Tartu Kutsehariduskeskus  Marek Järlak, Coop Eesti Keskühistu  Ene Roosmann, BE Group OÜ |
| 1. Kutsestandardi kinnitaja | Transpordi ja Logistika Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Warehouse helper, level 3 | |
| **C.3 Lisad** | |
| Lisa 1[DigComp](http://gofile.me/3oeTg/7VGjViYwu) enesehindamise skaala | |